Vilniaus Radvilų gimnazija

Vilniaus Radvilų gimnazija – dieninė, savarankiško mokymosi, bendrojo lavinimo mokykla Vilniuje (Šeškinės seniūnija), Gelvonų g. 55, vykdanti pagrindinio, vidurinio ir papildomo ugdymo programas lietuvių kalba. Įstaigos kodas 190003285. Steigėjas Vilniaus miesto savivaldybės taryba. Istorija 1982 m. įkurta Vilniaus 53-oji vidurinė mokykla, kurioje mokėsi lietuviškos ir rusiškos klasės. 1985 m. įkurta Vilniaus 56-oji vidurinė mokykla. Į ją iš 53-osios vidurinės mokyklos persikėlė lietuviškos klasės. 1994 m. 56-ajai vidurinei mokyklai suteiktas Radvilų vardas. 2002 m. Radvilų vidurinė mokykla persikėlė į Žygimanto Augusto pagrindinės mokyklos patalpas. 2004 m. birželio 25 d. Radvilų vidurinei mokyklai suteiktas gimnazijos statusas. 2011 m. mokyklos pastatas buvo renovuotas. Himnas Pagal mokinės Radvilės Rimgailaitės žodžius ir kompozitoriaus Aivaro Linkevičiaus muziką sukurtas gimnazijos himnas: Istorija mums lėmė didį vardą. Jaunystėj mūsų Radvilų viltis gyva. Iš pergamentų paslapties išauga Ir išmintis, ir meilė, ir tiesa. Mes pakartosim Radvilų likimą Ir būsime verti svajonių didelių, Kaip Radvilos Europoje ieškosim Ne nuotykių, tiktai tikrų kelių Gimnazija, mes tariam tavo vardą Su pagarba ir meile širdyse. Iš „Radvilų“ išskrisime užaugę, Bet mūsų neapleis didi dvasia. Direktoriai Algirdas Tamulevičius – 1992–1997 m. Gintaras Alfonsas Petronis – 1997–2007 m. Mindaugas Puodžiukas – nuo 2007–2022 m. Egidija Nausėdienė – nuo 2022 m. Žymūs mokytojai Živilė Ringelienė Realinės ir socialinės universitetinės klasės (VGTU) 2011 m. rugsėjo 21 d. Vilniaus Radvilų gimnazija ir Vilniaus Gedimino technikos universitetas pasirašė bendradarbiavimo sutartį, kurios pagrindu Radvilų gimnazijoje buvo atidarytos universitetinės klasės. Sudarant šią sutartį buvo siekiama tokių tikslų: Gilinti mokinių tiksliųjų ir gamtos mokslų žinias; Padėti pasirengti technologinių, fizinių ir socialinių mokslų krypčių studijoms; Suteikti galimybę mokiniams naudotis VGTU mokymo baze, laboratorijomis ir jų įranga; Sudaryti sąlygas gimnazijos mokytojams dalyvauti universiteto organizuojamuose seminaruose ir konferencijose. Bendradarbiavimas vyksta 6 mokomųjų dalykų srityse: informacinių technologijų, matematikos, fizikos, chemijos, braižybos, ekonomikos, verslo ir vadybos. Bendradarbiavimas Vilniaus Gedimino technikos universitetas Ugdymo įstaigos bendradarbiauja keičiantis naujausiomis mokslo žiniomis informacinių technologijų, ekonomikos ir verslo pagrindų, chemijos, fizikos bei braižybos srityse vykdydamos bendrus užsiėmimus, laboratorinius darbus, pamokas konsultacijas. Mykolo Riomerio universitetas Bendradarbiavimas siekiant plėtoti universiteto ir gimnazijos ryšius, skatinti bendradarbiavimą profesinio informavimo ir orientavimo, kultūros ir sporto, kvalifikacijos tobulinimo srityse, organizuoti gimnazijos moksleivių ir mokytojų dalyvavimą bendrose veiklose. Lietuvos Junior Achievement Susitarta dalintis patirtimi, teikti abipusę pagalbą profesinio orientavimo, ugdymo, studijų ir mokslo tobulinimo bei taikomųjų tyrimų organizavimo srityse, organizuoti bendrus profesinio orientavimo renginius, bendradarbiauti rengiant bendrus projektus. (Mokinių vadinama „Junior acheesement“) Sutartis su VŠĮ Vilniaus statybininkų rengimo centru Susitarta dalintis patirtimi, teikti abipusę pagalbą profesinio orientavimo, ugdymo, studijų ir mokslo tobulinimo bei taikomųjų tyrimų organizavimo srityse, organizuoti bendrus profesinio orientavimo renginius, bendradarbiauti rengiant bendrus projektus. Šeškinės bendruomenės sąjunga Sutartis sudaryta tikslu stiprinti bendruomenių plėtrą, skatinti tarpinstitucinį bendradarbiavimą rengiant konferencijas, projektus, organizuojant profesinę bei kultūrinę veiklą. Šaltiniai Nuorodos Gimnazijos svetainė